كيف تكتب قصتك لطلب اللجوء في اوربا – موقع يلا سويد 2015
حقائق ضروري معرفتها قبل تقديم لجوء في اوربا – موقع يلا سويد 2015
الى كافة الاخوة والاخوات والعوائل بعض النقاط حبيت ان اساعدكم بيها من تجربة شخصية لي ولبعض الاشخاص من قبلنا
لمن توصل الى دولة معينة وتريد تقدم بيها لجوء او تحصل على اقامة يجب ان تكون مرتب قصة وشئ يساعدك في حصولك على الموافقة بشكل سريع من قبل دوائر الهجرة
بالنسبه للناس اللي واصله وقدمت فهذا شغلته تختلف
انما اللي ينوي يطلع هل سنة ويريد يوصل لاوربا
اول شغله عليه يتوجه بشمال الدولة والسبب انه
الزخم للعرب صاير كله بالعاصمة او بالمناطق اللي بيها عرب هوايه
بالمناطق الشمالية تكون دوائر الهجرة اقل زخم واسرع العمل بالمعاملات للمهاجرين
رح اكتب كم نقطه ان شاء الله الكل يستفادون منها
- ضروري تكتب قصة واقعيه وتعيشها وتكون قصيرة شكد متكدر علمود متخربط بيها وتنحفظ الك وتعيشها بواقعك الحالي
- تقدم نفسك على انه معرض لتهديد او خطر على حياتك باوراق ثبوتيه
- لا تكثرون بالتواريخ والارقام والمواليد علمود متتخربط عدكم القصة كلها
- دائما لا تحدد شخصيات الناس اللي هددوك او تعرضولك لخطر بس اوصفهم مثلا — هيج لابسين – سيارات سريعه منتبهت عليها
- وجود تهديد شخصي على حياتك لطلب اللجوء
- اللي يقدم لجوء سياسي حسب قضيته واوراقه وكل واحد وحظه
- دائما ابتعد عن الامور اللي بيها عنف وقتل ومسدسات وطاك وطيك نصيحه لله هاي
- اذا شخص طالب لجوء من المناطق الامنه يعني محافظاتنا الجنوبيه ( تكول كالاتي ) شغلات عشائريه – شغلات حب وزواج ومهدور دمي عند اهلي – عندك محل مشروبات كحوليه .
- يجب ان تذكر قضية وحده لطلب اللجوء يعني مو تذكر اني مهدد لان عندي محل كحول واحب وحده وطافر بيها ومتعارك ويه عشيره فلان ميصير هيج تذكر شغله وحده بس
- لا تذكر اي رساله دعوه من شرطه او رساله تهديد بيها تواريخ اذا ممتاكد منها او ممقدمها الهم علمود لا تتخربط الامور
- دائما مثل مكتبت الكم اخواني القصه لا طويله ولا قصيرة حاول تسويها شغله 10 اسطر مو اكثر
- اكتب قصتك وتواريخها واوراقها قبل سفرك باسبوع او 10 ايام
- اللي عنده محضر شرطه لا يبلغهم انه رحت لمركز الشرطه وجبت محضر من عدهم لتهديدك او للعنف اللي تعرضت اله وانما طلع نفسك مثق لا بالشرطه ولا بالحكومه
- اوراق التهديد اذا محد دبر من يسوولك انت مزقتها وهكذا
- للمحافظات الامنه قليلا اذكر انت مهدد من قبل طائفه معينه او انت من الطوائف الاقلية او الفلانيه وتعيش بمنطقه من ضمن الطائفه الاكبر وانت معرض للخطر والاضطهاد
- لا اجيب طاري اي عصابات اي اسماء احزاب اي اسماء ميليشيات لان الدوله اللي انت تروح بيها مجرد متنطيهم الهويه مالتك العراقية يعرفون انت المنطقه اللي عايش بيها منو وشنو المشاكل الللي عايشها هناك
ملاحظة :- انوي وتوكل على الله وخلي طريقك كدامك ولا اثق باحد عليك بنفسك وباخوتك وباصدقائك المقربين
هاي النقاط اللي اعرفها ذكرتها الكم وان شاء الله ما اقصر مع الكل اذا وصلتنا معلومات اكثر
تحياتي للجميع
موقع يلا سويد – 2015